Рођена је у богатој аристократској породици француског порекла. У младости је била новинарка листа "Washington Times Heralda". За Џона Кенедија се удала 12. септембра 1953. године и све до атентата у Даласу 1963 је била прва дама САД. Године 1968. се удаје за грчког бродовласника Аристотела Оназиса са којим остаје у браку до његове смрти 1975. године. Исте године порнографски часопис Хаслер објављује папарацо слике наге Џеки Оназис, што изазива негодовање јавности широм САД. Била је сматрана иконом модног стила шездесетих година двадесетог века и на њу су се касније многе жене угледале. Преминула је у Њујорку 19. маја 1994. године.